Γεωργίνα του Βίλτσεκ

Η Γεωργίνα του Βίλτσεκ (Georgina von Wilczek, 24 Οκτωβρίου 1921 - 18 Οκτωβρίου 1988) ήταν η σύζυγος του Φραγκίσκου Ιωσήφ Β΄ του Λίχτενσταϊν.

Βιογραφία
Γεννήθηκε στις 24 Οκτωβρίου 1921 στο Γκρατς, και ήταν κόρη του Κόμη Φερδινάνδου του Βίλτσεκ και της Κόμισσας Νορμπερτίνα Κίνσκυ του Βχίνιτζ & Τεττάου.

Έλαβε την εκπαίδευσή της στο Λύκειο "Sacre Coeur", ιδιωτικό καθολικό σχολείο στη Βιέννη. Στη συνέχεια σπούδασε ιστορία τέχνης και εφαρμοσμένες τέχνες και αργότερα σπούδασε φιλολογικές γλώσσες στο Πανεπιστήμιο της Βιέννης και αποφοίτησε ως διερμηνέας στα Αγγλικά, Γαλλικά και Ιταλικά.

Στις 30 Δεκεμβρίου 1942 τα ανάκτορα ανακοίνωσαν το αρραβώνα του Πρίγκιπα Ιωάννη Αδάμ του Λίχτενσταϊν με την Κόμισσα Γεωργίνα του Βίλτσεκ. Ο γάμος τους έγινε στις 7 Μαρτίου 1943 στον Kαθεδρικό Nαό της Βαντούζ. Μαζί απέκτησαν πέντε παιδιά:
τον Πρίγκιπα Ιωάννη Αδάμ Φερδινάνδο Αλοΐσιο Ιωσήφ Μαρία Μάρκο ντ'Αβιάνο Πίο (γενν. το 1945), παντρεύτηκε την Μαρία Κίνσκυ του Βχίνιτζ & Τεττάου. Απέκτησαν 4 παιδιά.
τον Πρίγκιπα Φίλιππο Έρασμο Αλοΐσιο Φερδινάνδο Μαρία Σεβάλδο (γενν. το 1946), παντρεύτηκε την Ισαβέλλα ντε λ' Αρμπρ ντε Μαλανντέρ. Απέκτησαν 3 παιδιά.
τον Πρίγκιπα Νικόλαο Φερδινάνδο Μαρία Ιωσήφ Ραφαήλ (γενν. το 1947), παντρεύτηκε την Μαργαρίτα του Λουξεμβούργου. Απέκτησαν 4 παιδιά.
την Πριγκίπισσα Νορμπέρτα "Νόρα" Ελισάβετ Μαρία Ασούντα Ιωσηφίνα Γεωργίνα και όλα τα ιερά (γενν. το 1950), παντρεύτηκε τον Βισέντε Σαρτόριους ι Καβέσα δε Βάκα του Μαρίνιο. Απέκτησαν 1 παιδί.
τον Πρίγκιπα Φραγκίσκο Ιωσήφ Βεντσέσλαο "Βέντσελ" Γεώργιο Μαρία (1962-1991), δεν παντρεύτηκε ποτέ. Πέθανε σε ηλικία 29 ετών.

Το 1987, απονεμήθηκε στην πριγκίπισσα το μετάλλιο "Ερρίκος Ντυνάν" από τη Διεθνή Επιτροπή του Ερυθρού Σταυρού. Το Μονοπάτι Πριγκίπισσα Τζίνα ονομάστηκε προς τιμήν της μνήμης της Πριγκίπισσας.

Πέθανε στις 18 Οκτωβρίου 1989 στο Γκραμπς σε ηλικία 67 ετών. Είναι θαμμένη στον Kαθεδρικό Nαό της Βαντούζ.

Τίτλοι
24 Οκτωβρίου 1921 – 7 Μαρτίου 1943: Κόμισσα Γεωργίνα του Βίλτσεκ
7 Μαρτίου 1943 – 18 Οκτωβρίου 1989: Η Γαληνοτάτη Υψηλότητα Η Πριγκίπισσα του Λίχτενσταϊν

Τιμητικές διακρίσεις
Εθνικές
 : Ιππότης Μεγαλόσταυρου του Τάγματος της Τιμής του Πριγκιπάτου του Λίχτενσταϊν, Μεγάλο Αστέρι
 : Παραλήπτρια Μεταλλίου των 50ων γενεθλίων του Πρίγκιπα Φραγκίσκου Ιωσήφ Β΄
 : Παραλήπτρια Μεταλλίου των 70ων γενεθλίων του Πρίγκιπα Φραγκίσκου Ιωσήφ Β΄

Ξένες
  Αυστριακή Αυτοκρατορική και Βασιλική Οικογένεια: Κυρία του Τάγματος του Έναστρου Αστέρος, 1η Τάξη
  Ελληνική Βασιλική Οικογένεια: Κυρία Μεγαλόσταυρου του Βασιλικού Τάγματος των Αγίων Όλγας και Σοφίας
  Ελληνική Βασιλική Οικογένεια: Κυρία Μεγαλόσταυρου του Βασιλικού Τάγματος της Ευποιΐας
  Αγία Έδρα: Κυρία Μεγαλόσταυρου του Τάγματος του Αγίου Τάφου
  Αγία Έδρα: Παραλήπτρια Μεταλλίου της Εκκλησίας και του Πάπα
  Ιρανική Αυτοκρατορική Οικογένεια: Παραλήπτρια του Αναμνηστικού Μεταλλίου του Εορτασμού των 2.500 χρόνων της Περσικής Αυτοκρατορίας

Παραπομπές

|-

Οίκος του Λίχτενσταϊν
Αυστριακοί ευγενείς
Κόμισσες της Αυστρίας